Diari Oficial de la Generalitat Valenciana


Sumari del DOGV 2779, del 27-06-1996 (1996/838593)

RESOLUCIÓ de 27 de març de 1996, del president de la Comissió Territorial d'Urbanisme de València, per la qual es va aprovar definitivament la modificació del Pla General de Canals, relativa a l'eliminació de la unitat d'execució UE-9.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2779

Data del DOGV
:   27-06-1996

Secció del DOGV
:   ALTRES DISPOSICIONS

Número del document
:   1996/838593


Data del document
:   27-03-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 27 de març de 1996, del president de la Comissió Territorial d'Urbanisme de València, per la qual es va aprovar definitivament la modificació del Pla General de Canals, relativa a l'eliminació de la unitat d'execució UE-9.   
La Comissió Territorial d'Urbanisme de València, en la sessió del dia 6 de març de 1996, va adoptar l'acord següent:  
Vist l'expedient tramés per l'Ajuntament de Canals que fa referència a la modificació del Pla General, relativa a l'eliminació de la unitat d'execució UE-9, i de conformitat amb el que segueix:  
Antecedents de fet  
Primer: el projecte, el va aprovar inicialment el ple de l'Ajuntament en la sessió del dia 28 d'octubre de 1994 i, després del període pertinent d'informació pública, en el qual no s'hi van presentar al·legacions, el van aprovar provisionalment sense necessitat d'un nou acord plenari, ja que estava així expressament establert en l'acord d'aprovació inicial per al cas en el qual no es presentara cap al·legació.  
Segon: el projecte consta d'una memòria i un plànol de delimitació de la unitat d'execució UE-9.  
Tercer: l'objecte de la modificació és l'eliminació de la unitat d'execució UE-9 delimitada en el pla general vigent.   
Es justifica aquesta eliminació en el fet que la zona està, en l'actualitat, totalment consolidada, per la qual cosa no escau l'aplicació dels deures de cessió, equidistribució i urbanització.  
Quart: la Comissió Territorial d'Urbanisme de València, en la sessió del dia 28 de juny de 1995, va acordar suspendre l'aprovació definitiva de la modificació del Pla General de Canals, relativa a l'eliminació de la unitat d'execució UE-9, fins que s'esmenaren una sèrie de deficiències que, en síntesi, s'indiquen a continuació:  
- Justificació de la consolidació per l'edificació.  
- Justificació del grau d'urbanització.  
Cinqué: l'Ajuntament de Canals ha introduït modificacions en el projecte, a fi d'esmenar les deficiències indicades, i aquestes modificacions les ha aprovades el ple de l'Ajuntament en la sessió del dia 29 de novembre de 1995.  
Sisé: s'ha presentat un informe tècnic municipal, en què es justifiquen les modificacions introduïdes, i un plànol de l'estat actual de la unitat d'execució UE-9.  
Seté: les modificacions introduïdes en el projecte són les que s'exposen a continuació:  
1. Es justifica que la major part de la unitat d'execució està ja consolidada per l'edificació, i queda únicament per edificar una petita illa i una cantonada d'una altra illa, ambdues donen a l'avinguda de les Moles. En el plànol que s'ha presentat, es reflecteix l'estat actual de la unitat d'execució, i es comprova efectivament que la major part de la unitat d'execució està ja consolidada per l'edificació.  
2. Es justifica també que la major part de la unitat d'execució està ja urbanitzada, o en fase d'urbanització en desenvolupament d'un projecte integral d'urbanització recent que s'ha iniciat en una part d'aquesta zona. únicament falten per urbanitzar els vials perimetrals de la xicoteta illa a la qual s'ha fet referència en l'apartat anterior i, com que es tracta de propietari únic, es proposa la seua urbanització simultània a l'edificació com una actuació aïllada, en aplicació de l'article 73 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU). En el mateix plànol que s'ha comentat en l'apartat anterior, també es reflecteixen les àrees ja urbanitzades, i es comprova, així mateix, l'alt grau d'urbanització de la unitat d'execució.  
Vuité: Canals té un pla general d'ordenació urbana aprovat definitivament per la Comissió Territorial d'Urbanisme, el 27 de novembre de 1994, i tenia 12.359 habitants l'1 de gener de 1990.  
Fonaments de dret  
Primer: l'expedient es resol de conformitat amb les disposicions de la legislació anterior a la LRAU, en virtut de l'aplicació de la pròrroga concedida mitjançant resolució del conseller d'Obres Públiques, Urbanisme i Transports, de 14 de febrer de 1996, dictada a l'empara de la disposició transitòria segona, punt 1, de la LRAU.  
Segon: la tramitació és correcta, d'acord amb el que estableixen l'article 114 de la Llei del Sòl i els articles 125 i següents del Reglament de Planejament.  
Tercer: una vegada analitzades les justificacions presentades per l'Ajuntament, es consideren esmenades les deficiències indicades en l'acord de la Comissió Territorial d'Urbanisme de 28 de juny de 1995.  
Quart: queda, per tant, justificat l'alt percentatge de consolidació per l'edificació que té la unitat d'execució en l'estat actual, així com el seu elevat grau d'urbanització. En conseqüència, es considera justificada l'eliminació de la unitat d'execució UE-9, per la qual cosa no hi ha inconvenients per a l'aprovació definitiva de la modificació.  
Cinqué: la Comissió Territorial d'Urbanisme és l'òrgan competent per a decidir sobre l'aprovació definitiva dels plans generals -i de les seues modificacions- de municipis de menys de 50.000 habitants, de conformitat amb el que disposa l'article 118.3.a) de la Llei del Sòl, en relació amb l'article 15.10 del Decret 137/1990, de 30 de juliol, del Consell de la Generalitat Valenciana, que aprova el reglament dels òrgans urbanístics de la Generalitat Valenciana.  
En vista de tot açò, la Comissió Territorial d'Urbanisme acorda aprovar definitivament la modificació del Pla General de Canals relativa a l'eliminació de la unitat d'execució UE-9.  
Aquesta resolució entrarà en vigor el mateix dia de la seua publicació en el Diari Oficial de la Generalitat Valenciana.  
Contra aquesta resolució, que no posa fi a la via administrativa, s'hi podrà interposar un recurs ordinari davant el conseller d'obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació.  
Tot això, sense perjudici de poder interposar qualsevol altre recurs que estime oportú.  
València, 27 de març de 1996.- El president de la Comissió Territorial d'Urbanisme: Fernando Modrego Caballero.